Goue Gerda hardloop 2:27 in New York | Netwerk24
Polisie soek OTM-rowers
Die polisie in die Wes-Kaap soek na 'n groep rowers wat die naweek met 'n onbekende bedrag geld op die vlug geslaan het nadat hulle 'n OTM in die Nyanga Junction-winkelsentrum in Manenberg beroof het.
Pakistan verloor appèl oor tuisstryd teen Indië
Die Internasionale Tennisfederasie het Pakistan se appèl teen 'n besluit om sy Davisbeker-kragmeting met Indië na 'n neutrale land te skuif, van die hand gewys.
Simons se Giants wil nie voet van versneller haal
Eric Simons, die afrigter van die Nelson Mandela Bay Giants, is oortuig sy span se stewige begin in die Mzansi-superliga (MSL), gaan van min waarde wees as hulle nie die momentum van die eerste drie kragmetings volhou nie.
Reddingsboeie het 'morele gevaar' geword - Gordhan
Daar is eenvoudig net nie meer geld van regeringskant vir die Suid-Afrikaanse Lugdiens (SAL) nie omdat reddingsboeie 'n "morele gevaar" geword het.
Wesgro lok R10,73 mjd. na Wes-Kaap
Die agentskap wat handel met die Wes-Kaap bevorder, Wesgro, sê hy het die afgelope jaar 'n stewige R10,73 miljard na dié provinsie gelok.
Kaboem! Regdeur sy kop en daar lê Phineas toe
Vir die 25-jarige Phineas Gage was dit maar net nog 'n gewone werkdag. Phineas was 'n verantwoordelike en hardwerkende voorman wat aan 'n spoorlyn in Vermont in Amerika help bou het.
Hoekom ons nog so bang is vir saamwees
Soms word ons in Suid-Afrika geseën met wonderlike saamwees-oomblikke wanneer ons ietsie proe van die verenigde land waarvan ons almal droom.
Goue Gerda hardloop 2:27 in New York
Deur Sarel van der Walt 03 November 2019 20:08
Geïnspireer deur die Springbokke se Wêreldbeker-glorie Saterdag in Japan, het Gerda Steyn, die Comrades- en Twee Oseane-kampioen, Sondag op 'n koue sonskyndag (11 ºC) in die New York-marathon die eerste keer deur die grens van 2 uur en 30 minute gebreek.
Gerda Steyn. Foto: Argief
Die 29-jarige Steyn het die wedloop in 'n puik 2:27:48 voltooi en 11de geëindig.
Met dié vertoning het die Nedbank-atleet vir volgende jaar se Olimpiese Spele in Tokio gekwalifiseer.
Steyn is nou die vyfde Suid-Afrikaanse vrou wat die marathon al vinniger as 2:30 kon hardloop.
Die vier ander is Colleen de Reuck (2:26:35, Berlyn, 1996), Elana Meyer (2:27:17, Boedapest, 2001), Frith van der Merwe (2:27:15, Port Elizabeth, 1990) en René Kalmer (2:29:27, Berlyn, 2014).
Die Keniaan Joyciline Jepkosgei wen Sondag die afdeling vir vroue in die New York-marathon in 2:22:38. Foto: Reuters
Steyn het haar vorige beste tyd van 2:31:04 verlede jaar ook in New York opgestel, toe sy 13de was. Sy het gehoop om Sondag onder die voorste tien te eindig, maar haar tyd het vir dié "teleurstelling" vergoed.
Die boorling van Bothaville in die Vrystaat het verlede week gesê sy sal ná Sondag se wedloop besluit of sy volgende jaar weer aan die Comrades en die Twee Oseane sal deelneem.
Steyn is in 34:49 verby die 10 km-kerf, in 1:13:44 verby die halfpadkerf (21,1 km) en in 2:02:40 verby die 35 km-kerf.
Die oud-Comrades-kampioen Nick Bester, haar afrigter, was verheug. "Dis 'n puik tyd op 'n moeilike roete en haar tyd was amper vier minute vinniger as haar vorige beste. Puik.
"Die New York-marathon is omtrent drie minute stadiger as die vinnige stadmarathons."
Die Keniaan Joyciline Jepkosgei het die afdeling vir vroue gewen in 2:22:38 en haar landgenoot Mary Keitany (tweede in 2:23:32) van 'n vyfde agtereenvolgende oorwinning in dié wedloop weerhou.
Nóg 'n Keniaan, Geoffrey Kamworor, die kampioen van 2017, het dié keer weer eerste oor die eindstreep in Central Park gehardloop. Sy wentyd was 2:0813.
Albert Korir (2:08:36), óók van Kenia, was die naaswenner.
Geoffrey Kamworor wen Sondag die New York-marathon. Foto: Reuters
*In die afdeling vir rolstoelatlete het Suid-Afrika se Ernst van Dyk (46), 'n tweemalige wenner in New York en tienmalige Boston-kampioen, vyfde geëindig in 1:40:00. Hy het net meer as twee en 'n half minute ná die Amerikaner Daniel Romanchuk (1:37:24), die wenner, oor die eindstreep gery.
* In die moeilike Soweto-marathon hoog bo seevlak in Johannesburg het die Olimpiese marathonatleet Irvette van Blerk haar derde agtereenvolgende oorwinning (2:34:01) behaal ná 'n operasie skaars drie maande gelede.